

**H O T Ă R Â R E**

**privind însușirea documentației de actualizare informații cadastrale,**

**necesară înregistrării în evidența de cadastru și carte funciară**

**a imobilului din Cartea funciară nr. 76591 Chinteni**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 164 din 19.08.2024 privind însușirea documentației de actualizare informații cadastrale, necesară înregistrării în planul cadastral a imobilului din Cartea funciară nr. 76591 Chinteni, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 33760/14.08.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 33764/14.08.2024 şi de Avizul cu nr. 33760 din 22.08.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de necesitatea actualizării informațiilor cadastrale în sistemul integrat de cadastru și carte funciară;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu dispozițiile:

* art. 108, ale art. 173 alin. (5) lit. l) și d), alin. (4) lit. a), alin. (5) lit.l) și ale art. 289-301 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 21 și ale art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 18 lit. b), art. 96 lit a), art. 97 alin. (1), art. 101, art. 104 alin. (1), (2) (3) și (4), art. 112 alin (1) și (2) și ale art. 115 alin. (1) și (2) din Regulamentul de recepţie şi înscriere în evidenţele de cadastru şi carte funciară, aprobat prin Ordinul Directorului General al ANCPI nr. 600/2023, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se însușește documentația de actualizare informații cadastrale, întocmită de persoana juridică autorizată S.C. TOPO HANS IMPEX S.R.L. și cuprinsă în **anexa** care face parte integrantă din prezenta hotărâre, în vederea înregistrării în evidența de cadastru și carte funciară a imobilului din Cartea funciară nr. 76591 Chinteni, cu numărul cadastral 76591 Chinteni, în modalitatea propusă în documentația cadastrală, astfel:

1. modificarea suprafeței de 27.328 mp în suprafața de 26.815 mp., conform situației reale din teren și conform limitei administrativ-teritoriale actualizată, dintre Chinteni și Sânpaul;
2. actualizarea suprafețelor parcelelor, respectiv parcela nr. 1 în suprafață de 23.011 mp intravilan și parcela nr. 2 în suprafață de 3.804 mp extravilan;
3. actualizarea adresei administrative, respectiv localitatea Săliștea Veche, UAT Chinteni, Județul Cluj, precum și a denumirii tronsonului, respectiv Drum Județean 105 T, km 13+269 – km 15+554;
4. repoziționarea imobilului, respectiv rectificarea coordonatelor în planul cadastral, conform prevederilor legale cu privire la drumurile județene și a situației din teren.

**(2)** Se emite acordul proprietarului - Judeţul Cluj – pentru înregistrarea în evidențele de cadastru și carte funciară a documentaţiei cadastrale menționate la alineatul (1).

**Art. 2. (1)** Se mandatează Președintele Consiliului Județean Cluj pentru semnarea documentelor necesare depunerii la Oficiul de Cadastru și Publicitate Imobiliară Cluj/Biroul de Cadastru și Publicitate Imobiliară Cluj-Napoca, a documentației cadastrale elaborată pentru imobilul care face obiectul prezentei hotărâri.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. 4.** Prezenta hotărâre se comunică Direcției Juridice, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 164 din 29 august 2024**

*Prezenta hotărâre a fost adoptată cu 32 de voturi “pentru”,* *iar 2 membri ai Consiliului județean nu au votat, fiind astfel respectate prevederile legale privind majoritatea de voturi necesară.*